Date: 1496
Issuing place: Rom
Country: Italia
Language: latina
Document type: Paavi ja kuuria, Asiakirjat

Beatissime pater, alias deuota creatura vestra Magnus, episcopus Albensis(!), prouide considerans, qualiter ob prebendarum canonicalium in dicta ecclesia Abiensi(!) tenuitatem ac nimiam paucitatem plures ex canonicis capitularibus ecclesie prefate, dimissa ipsa ecclesia cathedrali, apud rurales ecclesias hincinde moram trahebant, residuj etiam licet paucj apud cathe. residentes circa negotia familiaria et domesticas occupationes, quibus clericj beneficiatj in illis maxime partibus non modice grauantur, adeo sepius erant occupatj, quod diuina officia in dicta ecclesia celebranda jntendere ac alia, que ad ecclesiasticum ministerium jurisdictionemque excercere pertinebant, non poterant vt debebant adimplere, vnde ecclesia ipsa suis debitis obsequijs fraudabatur et circa cultum diuinum non modicum patiebatur detrimentum, ut canonicj prefatj extra ciuitatem ipsam Aboensem commorantes ad residentiam personalem apud dictam ecclesiam Aboensem faciendum deducerentur et allicerentur et tam ipsi quam alij residentes et domesticis curis et exterioribus exceptj diuinis officijs interesse ac causarum ad ecclesiasticum forum pertinencium deci[si]onj, que ad episcopum, dum presens fuerit simul cum capitulo, alioquin ad ipsum capitulum ibidem noscuntur pertinere commodiosius(!) intendere valerent, jdem Magnus episcopus ex premissis et nonnullis alijs rationabilibus causis motus exemplo vicinarum ecclesiarum de expresso consensu et vnacum voluntate preuia ad crebrias jnstancias dictorum deuotorum oratorum vestrorum capituli ipsius ecclesie quandam mensam communem capituli, canonicorum et choralium eiusdem ecclesie per vnum ex canonicis, qui premissorum negotiorum curam gereret et reliquos a prefatis domesticis negotijs gubernandis releuaret et administrandis ordinaria auctoritate jnstituit et ordinauit, pro cuius mense dote et communi refectorio dictus Magnus episcopus de simili consensu capituli predicti quandam domum, ab antiquo domum clericorum nuncupatam, necnon certos redditus, prouentus et obuentiones tunc expressas ad canonicos et chorales prefatos spectantes et quosdam modicos fructus et sub sua mensa episcopali fructuum, redituum et obuentionum eiusdem mense episcopalis an. va. se. co. ex. centessimam partem nunc ascendentium etiam tunc expressorum prefate mense communi perpetuo eadem auctoritate applicauit, annexuit et jncorporauit, prout in litteris auctenticis ipsius episcopi desuper confectis plenius continetur. Vt igitur, pater sancte, jnstitutio, ordinacio, applicatio, annexio et jncorporatio predicte, que in decus et splendorem euidentem silicet ipsius ecclesie vtilitatem ac diuinj cultus in eadem augjncrementum cedere dinoscuntur, maioris firmitatis robur obtineant, suplicant humiliter s. v. Magnus episcopus et capitulum prefatj, quatenus jnstitutionem, ordinationem, applicationem, annexionem et jncorporationem predictas ac, prout illas concernunt, omnia et singula in dictis litteris contenta et jndesecuta quecunque auctoritate apostolica approbare et confirmare omnesque et singulos defectus, si qui forsan jnteruenerint in eisdem, suplere digneminj de gratia specialj, non obstantibus constitutionibus et ordinationibus apostolicis ac statutis etc. ceterisque contrarijs quibuscunque cum clausulis necessarijs et opportunis. Concessum vt petitur, in presentia d. n. pape. A. car. S. Praxedis. Et cum supletione defectuum etc.; et quod tenores litterarum predictarum habeantur pro expressis; et in forma gratiosa ad perpetuam rei memoriam; et cum absolutione ad effectum etc.; et quod maior et verior specificatio premissorum et aliorum predictorum necessariorum fierj possit in confectione litterarum. Concessum. A. car. S. Praxedis. Datum Rome apud Sanctum Petrum octauo jdus maij anno quarto.